सत्य साईं के अंतिम दर्शन करने पहुंचेंगे पीएम  
सत्य साईं बाबा के आखिरी दर्शन के लिए मंगलवार को प्रधानमंत्री मनमोहन सिंह और सोनिया गांधी पुट्टपर्थी जाएंगे।
सत्य साईं बाबा के आखिरी दर्शन के लिए मंगलवार को प्रधानमंत्री मनमोहन सिंह और सोनिया गांधी पुट्टपर्थी जाएंगे। कई केंद्रीय मंत्री भी आज सत्य साईं बाबा को श्रद्धांजलि देने पहुंचेंगे। बीजेपी नेता लालकृष्ण आडवाणी और नरेंद्र मोदी के भी पुट्टपर्थी जाने की संभावना है। वहीं आंध्र प्रदेश के गवर्नर और मुख्यमंत्री आज फिर साईं बाबा के अंतिम दर्शन के लिए पुट्टपर्थी पहुंचेंगे। बड़ी संख्या में भक्त भी बाबा का दर्शन कर रहे हैं। सत्य साईं बाबा को बुधवार को राजकीय सम्मान के साथ समाधि दी जाएगी।